CELEX: 62022CN0017
Language: sk
Date: 2022-01-07 00:00:00
Title: Vec C-17/22: Návrh na začatie prejudiciálneho konania, ktorý podal Amtsgericht München (Nemecko) 7. januára 2022 – HTB Neunte Immobilien Portfolio geschlossene Investment UG & Co. KG/Müller Rechtsanwaltsgesellschaft mbH

16.5.2022   
            
            
               SK
            
            
               Úradný vestník Európskej únie
            
            
               C 198/18
            
         
      Návrh na začatie prejudiciálneho konania, ktorý podal Amtsgericht München (Nemecko) 7. januára 2022 – HTB Neunte Immobilien Portfolio geschlossene Investment UG & Co. KG/Müller Rechtsanwaltsgesellschaft mbH
      (Vec C-17/22)
      (2022/C 198/27)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Amtsgericht München
      
         Účastníci konania pred vnútroštátnym súdom
      
      
         Žalobkyňa: HTB Neunte Immobilien Portfolio geschlossene Investment UG & Co. KG
      
         Žalovaná: Müller Rechtsanwaltsgesellschaft mbH
      
         Prejudiciálne otázky
      
      
                  1.
               
               
                  
                              a.
                           
                           
                              Vyplýva z výkladu článku 6 ods. 1 písm. b) a f) všeobecného nariadenia o ochrane údajov (1), že v prípade osobnej spoločnosti založenej na investičné účely už skutočnosť, že spoločník, ktorý neručí osobne a ručí len v malom rozsahu, pričom nie je konateľom, má podiel v spoločnosti, stačí na konštatovanie „oprávneného záujmu“ na informovaní o všetkých spoločníkoch, ktorí vlastnia podiely nepriamo prostredníctvom správcu, o ich adresách a podieloch v osobnej spoločnosti založenej na investičné účely a na to, aby sa zo spoločenskej zmluvy vyvodila zodpovedajúca zmluvná povinnosť,
                           
                        
                              b.
                           
                           
                              alebo sa za takých podmienok oprávnený záujem obmedzuje na získanie informácií od spoločnosti o tých spoločníkoch, ktorí nepriamo vlastnia podiely a ktorí neručia v malom rozsahu, ale vlastnia minimálny podiel, ktorý aspoň teoreticky umožňuje ovplyvnenie chodu spoločnosti?
                           
                        
            
                  2.
               
               
                  
                              a.
                           
                           
                              Stačí na to, aby v prípade takého neobmedzeného nároku (1a) nedošlo k prekročeniu jeho imanentnej hranice zneužitia práva, alebo na uplatnenie výnimky z obmedzenia obmedzeného nároku na informácie (1b) zámer nadviazať kontakt na účely zoznámenia sa, výmeny názorov alebo rokovaní o odkúpení obchodných podielov,
                           
                        
                              b.
                           
                           
                              alebo môže byť záujem na informovaní relevantný až vtedy, keď sa žiada o poskytnutie informácií s výslovným zámerom nadviazať kontakt s inými spoločníkmi s cieľom požiadať ich o koordináciu z konkrétne označených dôvodov, ktoré si vyžadujú spoločný prejav vôle v rámci rozhodnutí spoločníkov?
                           
                        
            
         (1)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 2016, s. 1).